અત્રે ઉલ્લેખનીય છે કે બનાસકાંઠાના સરહદી થરાદ તાલુકામાં ડેંગ્યુ અને સ્વાઇન ફલુ જેવી બિમારીઓએ ભરડો લીધો હોવાના અહેવાલ અગાઉ પણ પ્રસારિત કરી આરોગ્ય વિભાગ દ્રારા નક્કર કાર્યવાહી કરવામાં આવે તેવી પ્રજાની માંગણીને વાચા આપવામાં આવી હતી.તેમ છતાં પણ આરોગ્ય વિભાગ દ્રારા માત્ર નામાપુરતી કામગીરી કરીને સંતોષ માનવામાં આવ્યો હોય તેવી ચર્ચાઓ ઉઠવા પામી હતી.દુધવાના ગ્રામજનોએ જણાવ્યું હતું કે ગામમાં સ્વાઇન ફલુના કેસ હોવા છતાં અને ગામની બે વ્યક્તિઓના મૃત્યુ નિપજવા છતાં પણ આરોગ્ય વિભાગ નિંદ્રામાં હોય તેમ ફરક્યું નથી.બીજી બાજુ મૃતક પામેલ વ્યક્તિના બીજાભાઇને પણ ત્રણ ચાર દિવસથી તાવ આવતો હોવાનું જાણવા મળ્યું છે.આ અંગે બ્લોકહેલ્થ ઓફીસર ડૉ એચ.વી.જેપાલનો સંપર્ક કરવાનો પ્રયાસ કરતાં તેમણે મોબાઇલ રિસીવ કરવાની તસ્દી લીધી ન હતી.